Varksig! | Die Vryburger
Hoe maak mens as jy die wêreld oortuig het dat iemand ‘n vark is, maar as almal dan grootoog die vark dophou om te sien hoe varksig hy is, maak hy nie ‘n snorkgeluidjie nie. Dit beteken dan jy laat OJ Simpson meer onskuldig lyk as Mary Poppins. Al wat jy kan doen is om ‘n vark van iemand te maak! Lok hom uit, breinspoel hom, indoktrineer hom en oortuig hom om net een varksige geluidjie te maak. Wanneer hy wel so maak, spring jy self op altwee agterhoewe en gil soos ‘n maer…wel…vark dat almal gou moet kom kyk hoe varksig die ou is.
Dit wil vir my lyk of daar toe op die ou end meer polisiemanne aan die hoogverraad gewerk het as boeremaglede! Die polisie het hulle geleer bomme maak, planne smee en om die hele regering omver te werp. As ons net die polisie los om aan te gaan kan ons dalk gou weer ‘n nuwe regering hê! Miskien moet ons die polisie net help met ammunisie, aangesien hulle niks in hul store kan hou nie, en ‘n paar planne en so, dan stuur ons hulle weg teen die regering.
Blykbaar het die polisiemanne die geleentheid gebruik om aan die Azanië polisiemag te bewys dat hulle heeltemal bereid is om hul eie mense se vroue te bedroef en effektief hul kinders sonder pa’s te laat , alles om seker te maak dat hul meerderes nie hoef te twyfel in hulle verraaiersharte nie. Hulle base moes weet dat hulle geen lojaliteit teenoor hulle eie mense het nie, dat hulle gewetens in 1994 ingeruil is vir hul poste, hul selfrespek plekgemaak het vir lafhartige selfsugtigheid en die portrette van Jopie Fourie en De Wet op hul mure vervang is met plakkate van FW, Nelson en Karen Zoid. Hierdie manne raak so opgewonde soos Oom Jurie by ‘n laerskoolseuns swemles en dit oor verraad!
Nouja, die ware storie het nou uitgekom en die vet soê wat gegil het “vark! vark!” lyk nou so bietjie verleë. As die skuldiges tog net voor stok gebring sal word! Maar, vir dit om te gebeur sal die vetste varke hul soos mense moet gedra!
2 thoughts on “Varksig!”
Johannes v Rensburg October 10, 2012 at 9:17 am
As ons nou stil sit en mooi dink dan sal ons agterkom dat van die begin af was daar al ‘n slang in die gras gewees. Wat het 12-20 mans laat besluit hulle kan die regering omver werp? Of, wat is vir hulle gese/belowe? En wie het dit belowe? Dis die eintlike vrae waarvoor ons moet antwoorde kry. Op die ou einde van die dag is almal betrokke gespeel soos ‘n viool. Behalwe die staat, hulle het gedans terwyl die viool gespeel het.
DuP du Plessis November 5, 2012 at 3:38 pm
Ek weet dat my opmerking oor bg. berig oor die polisiemanne se verraad maar bietjie laat kom, maar ek glo hierdie saak mag nie daar eenkant op ‘n rak geplaas word om stof te vergaar nie.
Verraad van hierdie aard het ons volk sy vryheid al telkens gekos oor die afgelope 215 jaar. Die manne wat aan die Engelse/Pandoere se galgtoue by Slagtersnek geswaai het, was reeds die tweede geslag wat deur hul eie lands/taalgenote (Let wel: nie volksgenote) verraai was en aan ‘n korrupte regering uitgelewer is, wat van barbare gebruik gemaak het om die vryheidsdrang van die Boerevolk te probeer “crush”.
Die noodsaaklike bestanddele van hierdie walglike tendens is: ‘n Magsbehepte/korrupte regering wat nie sonder sy korrupte/barbaarse polisie-korps sal kan bly voortbestaan nie en ‘n eerlike minderheid wat nie verder kans sien om verder onder hierdie omstandighede verdruk te word nie.
Volksverraad het wel gedurende die Tweede Vryheidsoorlog voorgekom, maar dit was juis onmenslik uitgebuit deur korrupte lands/taalgenote wat hul gierigheid die oorhand oor enige menslikheid laat kry het.
Gedurende die 1914 Rebellie en die Tweede We^reldoorlog het hierdie tipe verraad weereen hoogty gevier, maar toe was dit al besig om die party-politiek te deursuur, wat natuurlik sy hoogtepunt bereik het met die (Afrikaner) Broederbond se kapitulasie van 1990-94.
Die walglike verraad waardeur ons Boeremag-krygsgevangenis reeds al vir tien jaar gyselaar gehou word, het net een doel voor oe”, nl. om die hele Boerevolk te muilband en in bedwang te hou.
Sweep ou vriend, moenie vergeet om die werklike varke elke nou en dan die voorslag te laat proe nie.